স্বপ্নের উড়ান, ৩০ নভেম্বর নয়ডা আন্তর্জাতিক বিমানবন্দরের উদ্বোধন

ওয়েবডেস্ক- আগামী ৩০ নভেম্বর (30 November) উদ্বোধন হতে চলেছে নয়ডা আন্তর্জাতিক বিমানবন্দরের (Noida International Airport) । আজ রাজ্যের মুখ্যমন্ত্রী যোগী আদিত্যনাথ (Chief Minister Yogi Adityanath) বিমানবন্দর সংলগ্ন এলাকা পরিদর্শন করেন। আনুষ্ঠানিক উদ্বোধনের ৪৫ দিনের মাথায় যাত্রী পরিষেবা শুরু হবে বলে আশাবাদি যোগী সরকার। প্রধানমন্ত্রী নরেন্দ্র মোদির হাতে উদ্বোধন হবে বিমানবন্দরটি। ২০২৫ এ উড়ানে এক দীর্ঘ স্বপ্ন বাস্তবায়নের পথে উত্তরপ্রদেশ (Uttar Pradesh)।

বিমানবন্দরটির প্রথম পর্যায়ের ৯৫ শতাংশ কাজ শেষ হয়েছে। প্রকল্পের মোট মূলধন ১২ হাজার কোটি।

মুখ্যমন্ত্রী যোগী আদিত্যনাথ শনিবার গৌতম বুদ্ধ নগরের জেওয়ারে নির্মাণাধীন নয়ডা আন্তর্জাতিক বিমানবন্দর পরিদর্শন করেছেন। জেলা ও বিমানবন্দর কর্তৃপক্ষের সঙ্গে একটি পুঙ্খানুপুঙ্খ পরিদর্শন পরিচালনা এবং একটি উচ্চ পর্যায়ের রি ভিউ বৈঠক করেন।

জেলা ম্যাজিস্ট্রেট, স্থানীয় বিধায়ক এবং যমুনা এক্সপ্রেসওয়ে এবং নয়ডা কর্তৃপক্ষের সিইও সহ গুরুত্বপূর্ণ কর্মকর্তাদের এই বৈঠকে উপস্থিত ছিলেন। মুখ্যমন্ত্রী যোগী আদিত্যনাথ এই প্রকল্পের অগ্রগতি ও উদ্বোধন তারিখ সহ কাজের চূড়ান্ত পর্যায়ের প্রস্তুতি নিয়ে নির্দেশ দেন। প্রকল্পের বিষয়টি উপস্থাপন করেন নয়ডা আন্তর্জাতিক বিমানবন্দরের সিইও ক্রিস্টোফ শনেলম্যান এবং সিওও কিরণ জৈন। বিমানবন্দরটি সরকারি-বেসরকারি অংশীদারিত্বের অধীনে নির্মিত হচ্ছে।

আরও পড়ুন- IRCTC-র অ্যাপ ও ওয়েবসাইটে সমস্যা! ক্ষোভের মুখে রেল

জুরিখ বিমানবন্দর ইন্টারন্যাশনাল এজি-র একটি সহযোগী প্রতিষ্ঠান যমুনা ইন্টারন্যাশনাল এয়ারপোর্ট প্রাইভেট লিমিটেডের নেতৃত্বে এই বিমানবন্দরটি সরকারি-বেসরকারি অংশীদারিত্বের আওতায় নির্মিত হচ্ছে। সরকারের পরিকল্পনা হল পর্যায়ক্রমে বিমানবন্দরটি চালু করা, যার প্রথম পর্যায় এই বছর থেকে শুরু হবে।

নয়ডা আন্তর্জাতিক বিমানবন্দরের প্রথম ধাপটি প্রায় ১,৩০০ হেক্টর জুড়ে বিস্তৃত, যেখানে একটি একক রানওয়ে এবং একটি যাত্রী টার্মিনাল রয়েছে। প্রাথমিকভাবে বার্ষিক ১ কোটি ২০ লক্ষ যাত্রীকে পরিষেবা প্রদান করবে। মুম্বাই, বেঙ্গালুরু এবং হায়দরাবাদ সহ প্রায় দশটি প্রধান ভারতীয় শহরকে সংযুক্ত করবে। প্রায় ৫,০০০ হেক্টর জুড়ে চারটি পর্যায়ের বিমানবন্দরটি অবশেষে আয়তনের দিক থেকে ভারতের বৃহত্তম বিমানবন্দর হয়ে উঠবে। ২০৪০ সালের মধ্যে বছরে ৭ কোটি যাত্রী উড়ানের সুবিধা নিতে পারবে বলে আশাবাদি যোগী রাজ্য।

দেখুন আরও খবর-