‘রাজ্যে অশান্তি ছড়ালে কড়া পদক্ষেপ নেওয়া হবে’, বার্তা যোগীর

ওয়েব ডেস্ক : শুরু হয়েছে উৎসবের মরশুম। আর নবরাত্রির শুরুতেই কড়া বার্তা দিলেন উত্তরপ্রদেশের (Uttarpradesh) মুখ্যমন্ত্রী যোগী আদিত্যনাথ (Yogi Adityanath)। তিনি জানিয়েছেন, যারা রাজ্যে অশান্তি ছড়ানোর চেষ্টা করবে তাদের বিরুদ্ধে কঠোর ব্যবস্থা নেওয়া হবে। জানা গিয়েছে, এ নিয়ে শুক্রবার রাতে আইজি, জেলা ম্যাজিস্ট্রেট সহ প্রশাসনের একাধিক আধিকারিকদের সঙ্গে আলোচনা করেছেন যোগী আদিত্যনাথ।

সম্প্রতি যোগী রাজ্যে বেশ কিছু জনসভা ও মিছিলের আয়োজন করা হয়েছিল। সেখান থেকে উস্কানিমূলক মন্তব্য করে রাজ্যের শান্তি নষ্ট করার অভিযোগ ওঠে। এগুলি করে রাজ্যে অশান্তি ছাড়ানোর চেষ্টা করা হয়েছে বলে দাবি করেছেন যোগী আদিত্যনাথ (Yogi Adityanath)। ফলে এই ধরণের কোনও অশান্তি সরকার সহ্য করবে না বলে হুঁশিয়ারি দিলেন তিনি।

আরও খবর : ভয়াবহ দুর্ঘটনা গুরুগ্রামে! প্রাণ হারালেন ৫ জন

বেশ কিছু সময় আগে এক মিছিলে ‘আই লাভ মহম্মদ’ লেখা পোস্টার দেখা গিয়েছিল। সেই কারণে কানপুর, বরেলি, সম্ভল ও আগ্রার মতো বেশ কিছু জায়গায় উত্তেজনা ছড়িয়ে পড়েছিল। সেই কারণে দুই সম্প্রদায়ের মানুষের মধ্যে সংঘর্ষ হয়েছিল। সেই ঘটনায় ভিডিয়ো ফুটেজ ও সমাজমাধ্যমে ছড়িয়ে পড়া ফুটেজ দেখে অভিযুক্তদের চিহ্নিত করার নির্দেশ দিয়েছেন উত্তরপ্রদেশের (Uttarpradesh) মুখ্যমন্ত্রী।

পাশাপাশি অভিযুক্তদের প্রত্যেকের বিরুদ্ধে এফআইআর করার নির্দেশ দিয়েছেন তিনি। যোগী আরও জানিয়েছেন, দুষ্কৃতীদের বিরুদ্ধে ‘জিরো টলারেন্স’ নীতি নিয়ে চলা হবে। পাশপাশি বিভিন্ন অনুষ্ঠানে ছদ্মবেশে দুষ্কৃতীরা যাতে ঢুকে না পড়ে, তার উপরেও বিশেষ নজর রাখতে পুলিশ প্রশাসনকে নির্দেশ দিয়েছেন যোগী।